সোমালিল্যান্ডের ইতিহাস

প্রশান্ত মহাসাগর, আদেন উপসাগর এবং পূর্ব আফ্রিকান স্থলভাগের সীমান্তবর্তী আফ্রিকার পূর্ব শিংয়ের অঞ্চল সোমালিল্যান্ডের ইতিহাস হাজার হাজার বছর আগে মানুষের আবাস থেকে শুরু হয়। এর মধ্যে রয়েছে পুন্টের সভ্যতা, অটোমানস এবং  মধ্যপ্রাচ্য এবং ইউরোপের উপনিবেশিক প্রভাবসমূহ।

প্রাগৈতিহাসিক

কমপক্ষে প্যালিওলিথিক থেকে সোমালিল্যান্ডে জনবসতি রয়েছে। প্রস্তর যুগে দোয়ান এবং হারজিজন সংস্কৃতি সমৃদ্ধ হয়েছিল।  আফ্রিকার হর্নে দাফন রীতিনীতিগুলির প্রাচীনতম প্রমাণ যা  খ্রিস্টপূর্ব চতুর্থ সহস্রাব্দের  সোমালিয়ার কবরস্থান থেকে পাওয়া গেছে।  ১৯০৯ সালে আবিষ্কৃত উত্তর দিকে জেলিলো সাইট থেকে পাথরের সরঞ্জামগুলিকে পূর্ব ও পাশ্চাত্যের মধ্যে প্যালিওলিথিকের সময় প্রত্নতাত্ত্বিক সার্বজনীনতার পরিচয়দানকারী গুরুত্বপূর্ণ নিদর্শন হিসাবে  চিহ্নিত করা হয়েছিল ।

ভাষাতত্ত্ববিদদের মতে,প্রথম আফ্রো-এশিয়াটিক-ভাষী জনসংখ্যা  
আসন্ন নিওলিথিক সময়কালে  নীল উপত্যকার  পরিবারের প্রস্তাবিত  উরিহিমাত("মূল জন্মভূমি") অথবা নিকট প্রাচ্য থেকে এই অঞ্চলে এসেছিল।   অন্যান্য বিদ্বানরা প্রস্তাব দিয়েছেন যে আফ্রো-এশিয়াটিক পরিবার হর্নের অবস্থানে গড়ে উঠেছে এবং এর ভাষাভাষীরা পরবর্তীকালে সেখান থেকে ছড়িয়ে পড়ে।

উত্তর-পশ্চিম সোমালিয়াতে হার্জাইজার উপকণ্ঠে লাস গিল কমপ্লেক্সটি প্রায় ৫০০০ বছর আগের এবং এখানে পাথর চিত্র রয়েছে যা বন্য প্রাণী এবং সজ্জিত গরু উভয়েরই চিত্র তুলে ধরেছে।   উত্তর ধাম্বলিন অঞ্চলে অন্যান্য গুহা চিত্র পাওয়া যায়, যা ঘোড়ার পিঠে শিকারীর আবিষ্কৃত প্রথম দিকের একটি চিত্র চিত্রিত করে।  শিলা শিল্পটি   ইথিওপীয়-আরবীয় স্বতন্ত্র শৈলীতে করা ও এর সময়কাল খ্রিস্টপূর্ব ১০০০ থেকে ৩০০০ অবধি ।   অধিকন্তু, উত্তর সোমালিয়ায় লাস খোরি এবং এল আইও শহরগুলির মাঝখানে কারিনেগেইন অবস্থিত। এ স্থানটিতে আসল এবং পৌরাণিক প্রাণীর অসংখ্য গুহা চিত্র রয়েছে । প্রতিটি চিত্রের নীচে একটি শিলালিপি রয়েছে, যা যৌথভাবে প্রায় ২৫০০ বছর পুরানো বলে অনুমান করা হয়েছে।

পুরাকীর্তি

পানটের ভূমি 

বেশিরভাগ বিদ্বানরা হর্ন অফ আফ্রিকা তথা বর্তমান সোমালিল্যান্ড, জিবুতি এবং ইরিত্রিয়ার মধ্যে  প্রাচীন পান্টের ভূমিটি সনাক্ত করেছেন। এটি আংশিকভাবে এই তথ্যের  ভিত্তিতে যে পান্টের পণ্যগুলি,যা দির আল-বাহরির রানী হাটসেপসুট এর  মুরালগুলিতে চিত্রিত হয়েছে, ওই অঞ্চলে প্রচুর পরিমাণে পাওয়া গেলেও তবে আরব উপদ্বীপে  খুব কম বা কখনও কখনও একেবারেই পাওয়া যেত না। এই পণ্যগুলিতে স্বর্ণ এবং সুগন্ধযুক্ত রজন যেমন মেরর, এবং আবলুস অন্তর্ভুক্ত; পান্টে চিত্রিত বুনো প্রাণীর মধ্যে জিরাফ, বেবুন, জলহস্তী এবং চিতা রয়েছে। রিচার্ড পানখার্স্ট বলেছেন: “[পান্ট] আরব এবং হর্ন অফ আফ্রিকার উপকূল  অঞ্চলের সাথে চিহ্নিত হয়েছে।পানট থেকে মিশরীয়রা 
যে নিবন্ধগুলি পেয়েছিল  বিশেষত সোনার এবং হাতির দাঁত থেকে সেগুলি বিবেচনা করলে বোঝা যায় যে এগুলির উৎপত্তি মূলত আফ্রিকা থেকে । ... এটি আমাদের নির্দেশ করে  যে পান্ট শব্দটি সম্ভবত আরবীয় অঞ্চলের চেয়ে আফ্রিকান অঞ্চলের ক্ষেত্রে বেশি প্রযোজ্য। "।  পানট এর  বাসিন্দারা মিরি, মশলা, স্বর্ণ, আবলুস, সংক্ষিপ্ত শৃঙ্গযুক্ত গবাদি পশু, হাতির দাঁত সংগ্রহ করতে পারতো  যার প্রতি  প্রাচীন মিশরীয়দের লোভ ছিল। পনটে রাজা পরাহা এবং রাণী আতির রাজত্বকালে,প্রাচীন মিশরের ১৮ তম রাজবংশের রানী হাটসেপসুত পান্ট এ অভিযান চালান যা  দেইর এল-বাহারি মন্দিরের ত্রাণগুলিতে লিপিবদ্ধ রয়েছে।

পেরিপ্লাস

ধ্রুপদী যুগে, শহর রাষ্ট্র মালাউ (বার্বেরা) এবং 
 মুন্ডাস ([জিস / হাইস)[মূল মানচিত্র দেখুন] সমৃদ্ধি লাভ করেছিল, এবং মশলা ব্যবসায়ে গভীরভাবে জড়িত ছিল। রোম এবং মিশরীয়দের কাছে গন্ধক এবং ধুনো বিক্রি করে সোমালিল্যান্ড এবং পেন্টল্যান্ড মশলার কেন্দ্র হিসাবে পরিচিত  হয়েছিল। মূলত দারুচিনির জন্য তারা খ্যাতি লাভ করে এবং শহরগুলি এ থেকে ধনী হয়। এরিথ্রিয়ান সমুদ্রের পেরিপ্লাস থেকে জানা যায় যে আধুনিক সোমালিয়ার উত্তর সোমালিল্যান্ড এবং পুন্টল্যান্ড অঞ্চলগুলি স্বাধীন ছিল এবং বাণিজ্যের জন্য আকসুমের সাথে প্রতিযোগিতা করত। 
trade.

প্রাথমিক ইসলামী রাষ্ট্রসমূহ 

সপ্তম শতাব্দীতে বর্তমানের ইরিত্রিয়া এবং জিবুতির আফার-অধ্যুষিত অংশগুলিতে ইসলামের প্রবর্তনের সাথে সাথে এই অঞ্চলটি ইথিওপিয়া থেকে বিচ্ছিন্ন একটি রাজনৈতিক চরিত্র  গ্রহণ করতে শুরু করে। শেভা(আধুনিক শেভা প্রদেশে পূর্ব ইথিওপিয়ার একটি সেমিটিকভাষী সালতানাত যা মুসলিম আমহারা ও আরগববা সম্পর্কিত  মাহজুমী বংশ দ্বারা শাসিত),ইফাত(আরেকটি সেমিটিকভাষী  সালতানাত যা পূর্ব ইথিওপিয়া বর্তমানের পূর্ব শেভাতে অবস্থিত) এবং 
আদল ও মোরা(মোরা বর্তমানে ইথিওপিয়ার দক্ষিণ আফার অঞ্চল এ অবস্থিত ছিল এবং আদালের অধীন ছিল। গাদাবুরসি গোত্র, সোমালি এবং ইফাতের হারারি সামন্ত সালতানাত  ১২৮৮ খ্রিস্টাব্দের মধ্যে ডাকার এবং পরবর্তীকালে হারার কে কেন্দ্র করে গড়ে উঠেছিলো। পূর্ব ইথিওপিয়া এবং সোমালিল্যান্ডের আদাল অঞ্চলে জেইলাকে  প্রধান বন্দর এবং দ্বিতীয় শহর হিসাবে নির্ধারণ করা হয়েছিল ) নামের তিনটি ইসলামী সালতানাত গড়ে উঠে।

সম্রাট আমদা সেওন প্রথম (১৩১৪-১৩৪৪) এর রাজত্বের (এবং সম্ভবত ইয়েকুনো আমলাক বা ইয়াগবে'উ সিওনের রাজত্বের প্রথম দিকে) এই অঞ্চলগুলি ইথিওপীয় অভিজাতদের অধীনে এসেছিল।যে দুই শতাব্দী এটি ইথিওপিয়ার নিয়ন্ত্রণে ছিল,  ইফাতের (অন্যান্য সালতানাত এর অধীনে থাকলেও শেভাকে ইথিওপিয়ায় অন্তর্ভুক্ত করা হয়েছিল) এবং ইথিওপিয়ার মধ্যে মধ্যবর্তী সব সময়ে যুদ্ধ লেগে থাকতো। ১৪০৩ বা ১৪১৫ সালে    (যথাক্রমে সম্রাট দাওত প্রথম বা সম্রাট ইশাহাকের অধীনে) ইফাতের বিদ্রোহ ঘটেছিল, সেই সময়ে দ্বিতীয় ওয়ালাশমা শাসক সাদ আদ-দ্বীনকে জিলাতে বন্দী করে হত্যা করা হয়েছিল। শাসক রাজা তার বিজয়কে প্রশংসা করে একটি গান রচনা করেছিলেন, এতে "সোমালি" শব্দের প্রথম লিখিত রেকর্ড রয়েছে। কয়েক বছর পরে সাদ আদ-দ্বীন-এর পুত্র ফিরে আসার পরে, রাজবংশ পূর্ববর্তী প্রভাবশালী অঞ্চল, ইফাতের পরিবর্তে "আদলের রাজা" উপাধি গ্রহণ করেছিল।
এই অঞ্চলটি আরও এক শতাব্দী ধরে ইথিওপীয়দের নিয়ন্ত্রণে ছিল। যাইহোক,ইমাম আহমাদ ইবনে ইব্রাহিম আল গাজীর (সোমালিতে গুরী, আমহারিকের গ্রেগান, উভয় অর্থ "বাম-হাত") এর ক্যারিশ্ম্যাটিক নেতৃত্বে ১৫২৭ সালের দিকে শুরু হয়ে আদাল বিদ্রোহ করেছিল এবং মধ্যযুগীয় ইথিওপিয়ায় আক্রমণ করেছিল। অটোমান সমর্থন ও অস্ত্র নিয়ে মুসলিম সেনাবাহিনী পুনরায় সংগঠিত হয়েছিল। জ্বলন্ত পৃথিবী কৌশল প্রয়োগ করে ইথিওপিয়ার অর্থোডক্স খ্রিস্টান ধর্মাবম্বীদের যারা ইসলাম গ্রহণ করতে অস্বীকার করে এমন  ইথিওপীয়দেরকে বধ করেছিল।    অধিকন্তু, আগ্রাসনের সময় শত শত গীর্জা ধ্বংস করা হয়েছিল এবং আনুমানিক ৮০% পাণ্ডুলিপি ধ্বংস হয়ে গেছেলো। আদলের আগ্নেয়াস্ত্রের ব্যবহার হয়েছিল কিন্তু ইথিওপিয়াতে  খুব কমই ব্যবহৃত হতো আগ্নেয়াস্ত্র , ফলে ইথিওপিয়ার অর্ধেকেরও বেশি  অঞ্চল দখল করে টাইগ্রয়ের মতো উত্তরে পৌঁছে গিয়েছিল।ক্রিস্টোভো দা গামা , খ্যাতিমান ন্যাভিগেটর ভাস্কো দা গামার পুত্র দ্বারা পরিচালিত পর্তুগিজ অভিযানের সময়োপযোগী আগমনে ইথিওপিয়ার পুরো বিজয় এড়ানো হয়েছিল। পর্তুগিজরা ষোড়শ শতকের গোড়ার দিকে এই অঞ্চলে এসেছিল (কিংবদন্তি পুরোহিত-রাজা প্রেস্টার জোয়ের সন্ধানে) , এবং যদিও রদ্রিগো ডি লিমার নেতৃত্বে পর্তুগাল থেকে আসা একটি কূটনৈতিক মিশন দেশগুলির মধ্যে সম্পর্কের উন্নতি করতে ব্যর্থ হয়েছিল, তারা  ইথিওপিয়ার সাহায্যের জন্য আবেদনের প্রতিক্রিয়া জানিয়েছিল এবং তাদের সহখ্রিস্টানদের রক্ষার জন্য একটি সামরিক অভিযান চালায়। এস্তেভো দা গামার কমান্ডে একটি পর্তুগিজ নৌবহর ভারত থেকে পাঠানো হয়েছিল এবং ১৫১৪ সালের ফেব্রুয়ারিতে ম্যাসাওয়ায় পৌঁছেছিল। এখানে তিনি সম্রাটের  একজন রাষ্ট্রদূত মুসলমানদের বিরুদ্ধে সাহায্য প্রেরণের জন্য অনুরোধ জানিয়েছিলেন এবং জুলাই মাসে ৪০০ জন  সৈন্যের অধীনে,  অ্যাডমিরালের ছোট ভাই ক্রিস্টোভানো দা গামার কমান্ডটি অভ্যন্তরের দিকে অগ্রসর হয় এবং ইথিওপীয় সেনাবাহিনীতে যোগ দিয়ে তারা সোমালিদের বিরুদ্ধে প্রথমে সফল হয় তবে পরবর্তীকালে তারা ওয়াফলার যুদ্ধে পরাজিত হয় (২৮ আগস্ট ১৫৪২) এবং তাদের কমান্ডারকে ধরে নিয়ে হত্যা করা হয়েছিল। ফেব্রুয়ারি ২১, ১৫৪৩-তে, একটি যৌথ পর্তুগিজ-ইথিওপীয় বাহিনী ওয়ানা ডাগার যুদ্ধে সোমালি-অটোমান সেনাবাহিনীকে পরাজিত করেছিল, এতে আল-গাজী নিহত হয়েছিল এবং যুদ্ধে জয়ী হয়েছিল।
আহমদ আল গাজীর বিধবা ইমাম আহমদের মৃত্যুর প্রতিশোধ নেওয়ার প্রতিশ্রুতির বদলে নূর ইবনে মুজাহিদকে বিয়ে করেছিলেন এবং ইথিওপিয়ার দ্বিতীয় আক্রমণে ইথিওপীয় সম্রাটকে হত্যা না করা পর্যন্ত তিনি তার উত্তর  এর বিরোধীদের বিরুদ্ধে শত্রুতা অব্যাহত রেখেছিলেন। ১৫৬৭  সালে আমির নূর মারা যান। ইতোমধ্যে পর্তুগিজরা মোগাদিসু জয় করার চেষ্টা করেছিল কিন্তু ডুয়ার্টা বার্বোসার অনুসারে কখনই এটি গ্রহণে সফল হয় নি।  আদালের সুলতানি ক্ষুদ্র স্বাধীন রাজ্যে বিভক্ত হয়ে পড়েছিল, যার মধ্যে অনেকগুলি সোমালি সর্দার দ্বারা শাসিত ছিল।

ব্রিটিশ সমালিল্যান্ড 

ব্রিটিশ সোমালিল্যান্ড প্রটেক্টরেট প্রথম দিকে ব্রিটিশ ভারত থেকে শাসিত হয়েছিল (যদিও পরবর্তীতে পররাষ্ট্র অফিস এবং উপনিবেশিক অফিস দ্বারা) এবং সুয়েজকে সুরক্ষা সরবরাহকারী জেনারেল বাব-এল-মান্দেব স্ট্রিটের উপর ব্রিটিশ সাম্রাজ্যের নিয়ন্ত্রণ বাড়ানোর ভূমিকা পালন করেছিল এবং লোহিত সাগর এবং আদেন উপসাগর দিয়ে সাম্রাজ্যের গুরুত্বপূর্ণ নৌপথগুলির জন্য সুরক্ষা নিশ্চিত করতো।

ব্রিটিশ কর্তৃপক্ষের বিরুদ্ধে ক্ষোভ বৃদ্ধি পেয়েছিল: ব্রিটেন এই সমৃদ্ধ অঞ্চলকে  সমুদ্র উপকূলীয় বাণিজ্য ও কৃষিকাজ থেকে অত্যধিক মুনাফা অর্জন এর উপায় হিসাবে দেখেছিলো।    ১৮৯৯ সালে ধর্মীয় পণ্ডিত মোহাম্মদ আবদুল্লাহ হাসান একটি পবিত্র যুদ্ধ চালানোর জন্য একটি প্রচারণা শুরু করেছিলেন। হাসান ইসলামী বিশ্বাসের মাধ্যমে ঐক্যবদ্ধ একটি সেনা গঠন করেছিলেন এবং  ইথিওপিয়ান, ব্রিটিশ এবং ইতালিয়ান বাহিনীর বিরুদ্ধে লড়ার জন্য দেরভিশ রাষ্ট্র গঠন করেন। প্রথমে প্রচলিত পদ্ধতি নিয়ে কিন্তু ব্রিটিশদের সাথে প্রথম সংঘর্ষের পরে গেরিলা কৌশল অবলম্বন করেন। ব্রিটিশরা তার বিরুদ্ধে চারটি প্রাথমিক অভিযান শুরু করেছিল, শেষটি ১৯০৪ সালে একটি ব্রিটিশদের অনিশ্চিত বিজয় দিয়ে। ১৯০৫ সালে একটি শান্তি চুক্তি সম্পাদিত হয়েছিল এবং এটি তিন বছর স্থায়ী হয়েছিল। ১৯০৯ সালে ব্রিটিশ বাহিনী উপকূলে ফিরে যায়। ১৯১২ সালে তারা সুরক্ষা রক্ষার জন্য একটি উটের কনস্টেবলুলারি উত্থাপন করেন, কিন্তু ডারভিশরা ১৯১৪ সালে এটি ধ্বংস করে দেয়। প্রথম বিশ্বযুদ্ধে নতুন ইথিওপীয় সম্রাট আইয়াসু পঞ্চম তাঁর পূর্বসূরী মেনেলিক দ্বিতীয়ের নীতিকে উল্টে দিয়েছিলেন এবং ডারভিশদের সহায়তা করেছিলেন, তাদের অস্ত্র ও আর্থিক সহায়তা সরবরাহ করেছিলেন। বর্মকার হিসাবে  দার্ভিশ বাহিনীকে সহায়তা করার জন্য জার্মানি একজন মিস্ত্রি এমিল কির্শকে  তালেহ এ পাঠায় ১৯১৬-১৯১৭ সালে, এবং  যে কোনও আঞ্চলিক  লাভকে স্বীকৃতি দেওয়ার প্রতিশ্রুতি দিয়ে ইথিওপিয়াকে ডারভিশদের সহায়তা করার জন্য উৎসাহিত করে।  উসমানীয় সাম্রাজ্য ১৯১৭ সালে হাসানকে একটি চিঠি পাঠিয়ে তাকে সমর্থন করে আশ্বাস দিয়েছিল এবং "সোমালি জাতির আমির" নামকরণ করে। তার ক্ষমতার উচ্চতায় হাসান ৬০০০ সৈন্যের নেতৃত্ব দিয়েছিলেন এবং ১৯১৮ সালের নভেম্বরের মধ্যে সোমালিল্যান্ডে ব্রিটিশ প্রশাসন দার্ভিশ তৎপরতা বন্ধ করার জন্য পুরো বাজেট ব্যয় করছিল। ১৯৪০ সালের ফেব্রুয়ারিতে বিমান বোমা হামলার নেতৃত্বাধীন ব্রিটিশ অভিযানের পরে দার্ভিশ রাজ্যটির পতন ঘটে। 

এর পরে কয়েক দশক ধরে বিক্ষিপ্ত বিদ্রোহ ঘটেছিল, তবে উন্নত ব্রিটিশ অবকাঠামোগত ব্যয় এবং নীতিমালা তা অনেকটা হ্রাস করে।

দ্বিতীয় বিশ্বযুদ্ধের পূর্ব আফ্রিকান প্রচারাভিযানের সময় ১৯৪০ সালের আগস্টে ইতালি কর্তৃক এই রক্ষাকারী অঞ্চলটি দখল করা হয়েছিল, কিন্তু ১৯৪১ গ্রীষ্মে ব্রিটিশরা তাকে পুনরায় দখল করেছিল। কিছু ইতালীয় গেরিলা যোদ্ধা (আমিডেও গুইলেট) ১৯৪২ সাল পর্যন্ত স্থায়ী ছিল।
সমালিল্যাণ্ড দখল করাই ছিল দ্বিতীয় বিশ্বযুদ্ধে ইতালির একমাত্র বিজয়(জার্মান সহায়তা ছাড়া)।

বিচ্ছিন্নতা 

গৃহযুদ্ধের সময় সোমালিয়ায় কেন্দ্রীয় সরকার ভেঙে যাওয়ার পরে ১৯৯১ সালের ১৮ মে, এই অঞ্চলটি স্ব-বর্ণিত সোমালিল্যান্ডের প্রজাতন্ত্র হিসাবে তার স্বাধীনতার ঘোষণা দেয়। তবে, এই অঞ্চলের স্ব-ঘোষিত স্বাধীনতা কোনও দেশ বা আন্তর্জাতিক সংস্থা দ্বারা স্বীকৃত নয়।

তথ্যসূত্র